CELEX: 62010CN0019
Language: bg
Date: 2010-01-12 00:00:00
Title: Дело C-19/10: Иск, предявен на 12 януари 2010 г. — Европейска комисия/Италианска република

27.3.2010   
            
            
               BG
            
            
               Официален вестник на Европейския съюз
            
            
               C 80/15
            
         Иск, предявен на 12 януари 2010 г. — Европейска комисия/Италианска република
   (Дело C-19/10)
   2010/C 80/27
   Език на производството: италиански
   
      Страни
   
   
      Ищец: Европейска комисия (представители: P. Oliver и S. Mortoni)
   
      Ответник: Италианска република
   
      Искания на ищеца
   
   
               —
            
            
               да се установи, че като не е приела националните мерки за привеждане в действие на член 12 от Регламент (ЕО) № 273/2004 (1) на Европейския парламент и на Съвета от 11 февруари 2004 година относно прекурсорите на наркотичните вещества, не е информирала Комисията за тези мерки в съответствие с член 16 от същия регламент и не е приела националните мерки за привеждане в действие на член 31 от Регламент (ЕО) № 111/2005 (2) на Съвета от 22 декември 2004 година за определяне на правила за мониторинг на търговията между Общността и трети страни в областта на прекурсорите, Италианската република не е изпълнила задълженията си по смисъла на горепосочените регламенти;
            
         
               —
            
            
               да се осъди Италианската република да заплати съдебните разноски.
            
         
      Правни основания и основни доводи
   
   Регламент № 273/2004 е влязъл в сила на 18 август 2005 г. Регламент № 111/2005 е влязъл в сила на 15 февруари 2005 г. и се прилага от 18 август 2005 г. Тъй като не е получила уведомление за разпоредбите, които Италия е длъжна да приеме по силата на член 12 от Регламент № 273/2004 и на член 31 от Регламент № 111/2005 и не е получила никаква информация от Италианската република, която да ѝ позволи да приеме, че необходимите мерки са били приети в действителност, Комисията счита че Италианската република не е приела тези мерки и по този начин не е изпълнила задълженията си по Регламент № 273/2004 и Регламент № 111/2005.
   
      (1)  ОВ L 47, стр. 1; Специално издание на български език, 2007 г., глава 15, том 10, стр. 183.
   
      (2)  ОВ L 22, 2005 г., стр. 1; Специално издание на български език, 2007 г., глава 15, том 13, стр. 114.